4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) มีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว มีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม มีขนาดตั้งแต่ 15 - 65 ซม.

-   เสาเข็มรูปตัวไอ มีขนาดตั้งแต่ 18 - 45 ซม.

-   ความยาวของเสาเข็มมีตั้งแต่ 3 - 25 เมตร หากต้องการความยาวมากกว่านี้ หรือมีข้อจำกัด
    ของพื้นที่ ก็สามารถทำเป็นเสาต่อเชื่อม โดยรอยต่อเชื่อมจะออกแบบให้ปลอดภัยและแข็งแรง
    ไม่น้อยกว่าข้อกำหนดตามมาตรฐานของเสาเข็มมอก.

-   เสาเข็มผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer
    ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง จึงอัดคอนกรีตแน่น
  อยู่ภายนอกติดกับแบบหล่อ ส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มคอนกรีตเสริมเหล็กอัดแรงโดยใช้แรงเหวี่ยงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10 เท่าของความยาวเส้น
    ผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มคอนกรีตเสริมเหล็กอัดแรงโดยใช้แรงเหวี่ยงแบบใดนั้น
  วิศวกรจะพิจารณาตามความเหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือน อันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. และ 35 ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน
  เมื่อเทคอนกรีต ทับหน้า (Structural Topping) แล้วจะทำงานเป็นเนื้อเดียว
  (Composite) กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder
    ตามมาตรฐานของส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6.  ท่อคอนกรีตและบ่อพัก

-   บริษัทได้มีผลิตภัณฑ์ท่อคอนกรีตเสริมเหล็กสำหรับงานระบายน้ำชนิดปากลิ้นราง ขนาดเส้น
    ผ่าศูนย์กลาง 300, 400, 500, 600, 800, 1,000 และ 1,200 มม. ความยาว 1.0
    ม.

-   การผลิตทำด้วยเครื่องจักรทันสมัยใช้กระบวนการอัดขึ้นรูปทำให้ชิ้นงานมีคุณภาพและขนาด
    ที่สม่ำเสมอ รอยต่อของท่อได้ขนาด ทำให้การต่อระหว่างท่อแนบสนิทลดปัญหาการรั่วซึม

-   บริษัทสามารถผลิตท่อได้หลากหลายมาตรฐานเพื่อตอบสนองตามความต้องการของลูกค้า เช่น
    มาตรฐาน มอก.128 (ชิ้นคุณภาพ คสล.2และ คสล.3)
    หรือมาตรฐานตามความต้องการของลูกค้า

-   บริษัทได้ผลิตบ่อพักคอนกรีตเสริมเหล็กหล่อสำเร็จสำหรับงานระบายน้ำ เพื่อใช้ร่วมกับ
    ท่อคอนกรีตเสริมเหล็กสำหรับงานระบายน้ำ
    โดยขนาดของผลิตภัณฑ์จะเป็นไปตามมาตรฐานทั่วไปและตามความต้องการของลูกค้า

-   การจัดส่ง บริษัทฯ มีรถและอุปกรณ์ขนย้ายผลิตภัณฑ์ท่อและบ่อพักจนถึงจุดใช้งาน

7. เสาเข็มพืด (Sheet Pile)

  เป็นเสาเข็มที่ใช้ตอกเรียงชิดติดกันเป็นพืด ตามแนวตลิ่งริมคลอง แม่น้ำ หรือจุดอื่นๆ เพื่อทำ

  หน้าที่เป็นเขื่อนกั้นไม่ให้ดินพังทลาย บริษัทสามารถผลิตSheet Pile ได้หลากหลายขนาด หลาย
  ๆ

  ลักษณะหน้าตัดและความยาว เช่น Sheet Pile << 0.35x0.60 m., << 0.45x0.60 m.,

  { { 0.25x0.50 m. จนถึง { { 0.50x0.50 m. โดยมีความยาวเสาเข็มตั้งแต่ 12 m. ถึง
  22 m.

  การออกแบบและการผลิตเสาเข็มดำเนินการโดยวิศวกรผู้ชำนาญการทุกขั้นตอน เพื่อให้ได้

  เสาเข็มพืดที่มีคุณสมบัติตรงตามความต้องการของลูกค้า

การตอกเสาเข็มโดยปกติจะใช้ปั้นจั่นโครง (Drop Hammer) เป็นเครื่องจักรติดตั้งเสาเข็ม

เนื่องจากมีความยืดหยุ่นในการปรับแต่งหมวกเหล็กครอบหัวเสาเข็ม

8. กระเบื้องซีเมนต์ปูพื้น, กระเบื้องคอนกรีตปูพื้น และขอบคันหิน

- กระเบื้องซีเมนต์ปูพื้น ขนาด 0.30x0.30 ม. หนา 4-6 เซนติเมตร

ขนาด 0.40x0.40 ม. หนา 4-6 เซนติเมตร

- กระเบื้องคอนกรีตปูพื้น ขนาด 0.30x0.30 ม. หนา 3 เซนติเมตร []

ขนาด 0.40x0.40 ม. หนา 4 เซนติเมตร

- ขอบคันหิน ขนาด 0.15x0.30x1.00 เมตร

9. ผลิตภัณฑ์คอนกรีตอื่น ๆ

-   บริษัทสามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก เช่น เสา, คาน ผนังสำเร็จรูป และอื่นๆ
    ที่เป็นผลิตภัณฑ์คอนกรีตสำเร็จรูป

- เนื่องจากผลิตภัณฑ์ของบริษัท ต้องใช้พื้นที่ในการกองเก็บ ดังนั้นบริษัทจึงผลิต ตามคำสั่งของ

  ลูกค้า และดำเนินการขนส่งให้ลูกค้าทันที

-   ส่วนของวัตถุดิบ ไม่มีปัญหาเรื่องสถานที่กองเก็บ เนื่องจากหาได้ง่ายภายในประเทศ
    มีไว้เพื่อให้เพียงพอต่อการผลิตตามความเหมาะสม

10. งานบริการ

-   การขนส่ง

  บริษัทมีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการ ขนส่ง
  ครบวงจรอย่างเพียงพอ

-   การตอกและการติดตั้ง

บริษัทมีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น ตอกแบบธรรมดา,
ตอกแบบเจาะนำ, ตอกแบบ Auger Press หรือตอกแบบ Full Auger Press
ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

(2) การตลาด และภาวะการแข่งขัน

สภาพการตลาด และภาวะการแข่งขัน

ในปี 2555 เศรษฐกิจโดยรวมของประเทศขยายตัวในอัตราร้อย 5.9 ในขณะที่ปี 2554
ขยายตัวเพียง 0.1%
ทั้งนี้เกิดจากการลงทุนของภาคเอกชนในการฟื้นฟูซ่อมแซมความเสียหายที่ได้รับจากภัยพิบัติน้ำท่วมครั้งใหญ่ในปลายปี
2554 นอกจากนี้ ยังมีปัจจัยเสริมจากการเติบโตของการบริโภคภาคเอกชน
แม้ว่าการส่งออกจะเติบโตในอัตราที่ชะลอตัวลงเนื่องจากภาวะวิกฤตเศรษฐกิจในกลุ่มประเทศยูโร
และสหรัฐอเมริกา ภาคอุตสาหกรรมก่อสร้างในปี 2555 จึงมีการขยายตัวในอัตราขึ้นร้อยละ 8.6
เพิ่มจากปี 2554 ที่ขยายตัวเพียงร้อยละ 0.4

การขยายตัวของอุตสาหกรรมคอนกรีตอัดแรงในปีนี้ จึงขยายตัวในอัตราที่สูงตามอุตสาหกรรมก่อสร้าง
อย่างไรก็ตาม มูลค่าการขายของบริษัทขยายตัวมากกว่าการเติบโตของตลาด
กล่าวคือมีมูลค่าขายเพิ่มขึ้นถึงร้อยละ 16 จากปีก่อน
ทั้งนี้เนื่องจากการขยายตัวจากทั้งปริมาณและจากการปรับตัวขึ้นราคาขาย
เนื่องจากภาวะการแข่งขันที่ลดลงและโครงการขนาดใหญ่ที่เกิดขึ้นมาก

งานโครงการขนาดใหญ่ภาครัฐยังคงเป็นงานต่อเนื่องจากปี 2554 ได้แก่
โครงการป้องกันน้ำท่วมทั้งในภาคอีสานและภาคใต้
นอกจากนี้ยังมีการย้ายฐานการผลิตและคลังสินค้าจาก อยุธยา ปทุมธานี
ที่ได้รับภัยพิบัติน้ำท่วมไปยังนิคมอุตสาหกรรมภาคตะวันออกมากขึ้น
จึงทำให้บริษัทซึ่งมีโรงงานตั้งอยู่ในบริเวณดังกล่าวได้รับผลประโยชน์

กลยุทธ์การแข่งขัน

(1) บริษัทเน้นการบริหารคุณภาพสินค้าและบริการให้มีคุณภาพเหนือมาตรฐาน
    และมีความสม่ำเสมอจนได้รับการรับรองระบบบริหารคุณภาพ ISO 9001:2008
    จึงทำให้ลูกค้ามีความมั่นใจในคุณภาพสินค้าและบริการของบริษัท

(2) บริษัทมีโรงงานผลิตกระจายอยู่ในภาคต่าง ๆ ถึง 6 โรงงานเกือบทั่วประเทศ
    ทำให้มีความสามารถการให้บริการลูกค้าได้ดียิ่งขึ้น
    รวมทั้งสามารถประหยัดค่าใช้จ่ายในการขนส่ง ทำให้มีต้นทุนต่ำกว่าคู่แข่ง

(3) บริษัทมีชื่อเสียงมานาน มีความพร้อมทั้งทีมบริหารและวิศวกรที่มีความเชี่ยวชาญ
    จึงได้รับความไว้วางใจจากลูกค้าทั้งในเรื่องคุณภาพผลิตภัณฑ์ได้มาตรฐาน ราคายุติธรรม
    และการส่งมอบงานที่ตรงเวลา

(4) บริษัทมีกำลังการผลิต(Capacity)สูงเมื่อเทียบกับคู่แข่งขันทำให้สามารถตอบสนองโครงการขนาดใหญ่ได้ในเวลาที่จำกัด

(5) บริษัทมีหน่วยงานบริการขนส่งของตนเองจึงทำให้มีความคล่องตัว
    และสามารถบริหารการจัดส่งได้อย่างรวดเร็วมีประสิทธิภาพ

(6) บริษัทมีผลิตภัณฑ์ที่หลากหลาย ได้แก่ เสาไฟฟ้า เสาเข็มรูปตัวไอ รูปสี่เหลี่ยม
    และเสาเข็มกลมอัดแรงแบบแรงเหวี่ยง (Spun Pile) ฯลฯ นอกจากนี้
    บริษัทยังมีเครื่องตอกระบบ Hydraulic Hammer
    ซึ่งเป็นเครื่องตอกที่ทันสมัยและมีประสิทธิภาพสูง สามารถตอกแบบกึ่งตอกกึ่งเจาะ (Auger
    Press) หรือการเจาะนำ (Preboring) ก่อนตอกได้
    ทำให้สามารถตอบสนองความต้องการของลูกค้าที่มีโครงการอยู่ในกรุงเทพฯ หรือตัวเมืองต่าง
    ๆ ได้

(7) บริษัทมีแผนงานในการรองรับการลงทุนจากภาครัฐมากขึ้น จากโครงการบริหารจัดการน้ำ
    และการลงทุนในสาธารณูปโภคพื้นฐาน (Infrastructure)
    การลงทุนในอุตสาหกรรมปิโตรเคมีคอล และค้าปลีก

  สภาพการแข่งขันในอุตสาหกรรม

  ตลาดผลิตภัณฑ์เสาไฟฟ้า

ผลิตภัณฑ์เสาไฟฟ้าและอุปกรณ์ประกอบมีผู้ซื้อหลักอยู่รายเดียวคือ การไฟฟ้าส่วนภูมิภาค
ซึ่งมีงบประมาณการสั่งซื้อทั่วประเทศในปี 2556 ประมาณ 1,400 ล้านบาท
ซึ่งอยู่ในอัตราที่ลดลงจากปีที่ผ่านมาเล็กน้อย ผู้ประกอบการผลิตภัณฑ์เสาไฟฟ้าในประเทศมีอยู่ประมาณ
30 ราย ในตลาดอุตสาหกรรมกลุ่มนี้บริษัทถือเป็นผู้นำทางการตลาดที่มีส่วนแบ่งอยู่ในอันดับต้น ๆ
เนื่องจากมีข้อได้เปรียบที่มีโรงงานกระจายอยู่ทั่วภูมิภาค
อย่างไรก็ตามบริษัทมียอดขายจากผลิตภัณฑ์นี้เพียงร้อยละ 10 โดยประมาณเท่านั้น

ตลาดผลิตภัณฑ์เสาเข็ม

ผลิตภัณฑ์เสาเข็มคอนกรีตอัดแรงรูปตัวไอและรูปสี่เหลี่ยมเป็นสินค้าที่มีน้ำหนักมาก
ค่าขนส่งจึงเป็นปัจจัยหลักอันหนึ่งของข้อจำกัดในการแข่งขัน
ดังนั้นสภาพการแข่งขันของอุตสาหกรรมชนิดนี้
จึงต้องพิจารณาแยกตามพื้นที่ของแต่ละโรงงานตามรายภูมิภาค ดังนี้

ภาคใต้ โรงงานซึ่งตั้งกระจายอยู่ในภาคใต้ 3 โรงงานคือ โรงงานภูเก็ต โรงงานสุราษฎร์ธานี
และโรงงานหาดใหญ่ ดังนั้นจึงสามารถตอบสนองความต้องการของตลาดได้ทั่วทุกจังหวัดในภาคใต้
และเป็นผู้ผลิตที่มีกำลังการผลิตสูงที่สุดในภูมิภาค เนื่องจากบริษัทฯ มีโรงงานอยู่ถึง 3 โรงงาน
กำลังการผลิตรวมถึง 162,000
ล้านบาทเมตรต่อปีโดยประมาณจึงเป็นผู้นำทางการตลาดมาอย่างต่อเนื่องยาวนาน
โดยคู่แข่งส่วนใหญ่เป็นบริษัทที่มีขนาดกลางและขนาดเล็กและมีเพียงแค่รายละ 1 โรงงานในภูมิภาคนี้
ในปี 2556 นี้ ภาคใต้มีโครงการต่อเนื่องในการขยายสนามบินท่าอากาศยานในจ.ภูเก็ต
เขื่อนป้องกันน้ำท่วม และการขยายตัวของอุตสาหกรรมค้าปลีก (เทสโก้โลตัส , บิ๊กซี)
ความต้องการตลาดโดยรวมจึงสูงขึ้น และบริษัทยังได้เปรียบคู่แข่งในโครงการขนาดใหญ่เหล่านี้

ภาคตะวันออก บริษัทมีโรงงานอยู่ที่ อ.บ้านบึง จ.ชลบุรี เพื่อรองรับการขยายตัวของภาค
อุตสาหกรรมชายฝั่งทะเลภาคตะวันออก (Eastern Seaboard)
ซึ่งยังคงมีการขยายตัวอย่างต่อเนื่อง ปัจจุบันคู่แข่งขันที่อยู่ในภาคตะวันออกมีอยู่ประมาณ 10 ราย
โดยโรงงานส่วนใหญ่มีกำลังการผลิตใกล้เคียงกัน
แต่ความต้องการของลูกค้าในแถบภูมิภาคนี้อยู่ที่การบริการและสินค้าที่มีคุณภาพผลิตภัณฑ์สูง
มีระบบการบริหารความปลอดภัยที่ดี มีความพร้อมของทีมบริหาร และวิศวกรที่ชำนาญงาน
บริษัทจึงมีความได้เปรียบในคุณสมบัติที่ตรงกับความต้องการของลูกค้าในเชิงแข่งขัน นอกจากนี้ ในปี
2556 อาจมีการขยายตัวในการลงทุนของภาคเอกชนมาในภูมิภาคนี้มากขึ้น
เนื่องจากผู้ประกอบการมีการย้ายฐานการผลิตมาอันเกิดจากปัญหาน้ำท่วม
จึงเป็นปัจจัยเชิงบวกต่อบริษัท

ภาคตะวันออกเฉียงเหนือ บริษัทมีโรงงานตั้งอยู่ที่ อ.เมือง จ.อุดรธานี
ผลิตเสาเข็มรูปสี่เหลี่ยมและผลิตภัณฑ์อื่น ๆ เช่น คานสะพาน เสาเข็มเขื่อน
รองรับงานป้องกันน้ำท่วมเช่นกัน นอกจากนี้ยังมีแผ่นพื้นท้องเรียบรองรับงานบ้านพักอาศัย
คู่แข่งในภาคอีสานตอนบนมีอยู่ประมาณ 10 ราย ส่วนใหญ่มีกำลังการผลิตไม่แตกต่างกันมากนัก

ตลาดผลิตภัณฑ์เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

เสาเข็มคอนกรีตเสริมเหล็กอัดแรงโดยใช้แรงเหวี่ยง
เป็นสินค้าที่ผลิตด้วยเทคโนโลยีที่ทันสมัยที่สุดในเวลานี้ เสาเข็มชนิดนี้มีคุณภาพสูงกว่าเสาเข็มรูปตัวไอ
และสี่เหลี่ยม
จึงเหมาะสำหรับการใช้งานอาคารในเขตกรุงเทพมหานครและปริมณฑลหรือในเขตตัวเมืองต่าง ๆ
รวมทั้งโครงการสาธารณูปโภคขั้นพื้นฐานขนาดใหญ่ เช่น ทางด่วน โครงการด้านพลังงาน
โครงข่ายรถไฟฟ้ามวลชน
นอกจากนี้ปัจจุบันผู้ออกแบบทางด้านวิศวกรรมนิยมใช้เสาเข็มชนิดนี้กับงานท่าเรือตามแนวชายฝั่งทะเล
เนื่องจากมีความสามารถทนทานต่อการกัดกร่อนของน้ำทะเลได้ดีกว่า

บริษัทมีโรงงานผลิตเสาเข็มคอนกรีตเสริมเหล็กอัดแรงโดยใช้แรงเหวี่ยงอยู่ที่ ถ.พุทธมณฑลสาย 7
อ.สามพราน จ.นครปฐม ในปัจจุบันมีคู่แข่งขันที่ยังดำเนินธุรกิจอยู่ 4 ราย
โดยบริษัทมีส่วนแบ่งตลาดอยู่ในระดับเฉลี่ยของอุตสาหกรรม บริษัทฯ
ได้รับความเชื่อถือและไว้วางใจจากลูกค้าค่อนข้างสูง ทั้งทางด้านคุณภาพสินค้า , การบริการติดตั้ง
และความมั่นคงทางการเงิน ที่จะสามารถดำเนินงานขนาดใหญ่ให้บรรลุความสำเร็จตามเป้าหมาย
และความพึงพอใจของลูกค้า

ลูกค้ารายใหญ่ มีดังนี้

ปี 2555 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 95.75 8%

2. ห้างหุ้นส่วนจำกัด สามประสิทธิ์ 84.90 7%

- ระบบป้องกันน้ำท่วม จ.นครศรีธรรมราช

- ประปา บางเขน กรุงเทพฯ

3. บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด(มหาชน) 63.60 5%

- พัฒนาท่าอากาศยานภูเก็ต จ.ภูเก็ต

4. บริษัท รอยัล นูทรีเม้นท์พาร์ค จำกัด 50.50 4%

- Royal Park Nutriment & Bangkok Plaza

5. บริษัท ประยูรวิศว์ จำกัด 40.30 3%

- สะพานข้ามเกาะลันตา จ.กระบี่

6. บริษัท เป๊ปซี่ – โคล่า (ไทย) เทรดดิ้ง จำกัด 35.90 3%

- Siam Project อมตะซิตี้ จ.ระยอง

7. บริษัท เอสเอ็มซีซี (ประเทศไทย) จำกัด 29.40 2%

- Nissan Warehouse บางนา กม.32

8. บริษัท ทองมาคอนแทรคเตอร์ จำกัด 27.80 2%

- เขื่อนป้องกันตลิ่งแม่น้ำโขง บ้านไชยบุรี ม.3 ต.ไชยบุรี อ.ท่าอุเทน จ.นครพนม

9. บริษัท ปั้นจั่นไทย จำกัด 23.00 2%

- ศูนย์กระจายสินค้า Lotus DC จ.ขอนแก่น

10. ห้างหุ้นส่วนจำกัด ปิยะโยธาก่อสร้าง 16.60 1%

- เขื่อนป้องกันตลิ่งริมคลองอู่ตะเภา บ้านคดยาง อ.บางกล่ำ จ.สงขลา

- เขื่อนป้องกันตลิ่ง บ้านบางแฟบ อ.หาดใหญ่ จ.สงขลา

ลูกค้ารายใหญ่ มีดังนี้

ปี 2554 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 140.43 13%

2. บริษัท พีเออี (ประเทศไทย) จำกัด (มหาชน) 44.67 4%

- Elements Condominium ถ.ศรีนครินทร์

3. หจก.สามประสิทธิ์ 30.00 3%

- ระบบป้องกันน้ำท่วม จ.นครศรีธรรมราช

4. บริษัท เอกชัย ดิสทริบิวชั่นซิสเทม 24.95 2%

- โครงการโลตัส จ.ภูเก็ต, จ.สุราษฎร์ธานี, จ.เลย

5. บริษัท โลหะกิจรุ่งเจริญทรัพย์ จำกัด 22.35 2%

- โรงงานเฟส 4 จ.สมุทรสงคราม

6. KNM Projects (Thailand) 22.00 2%

- 200000 PD Ethanol

7. บริษัท พี.เอ.ที.เทรดดิ้ง แอนด์ คอนสตรัคชั่น จำกัด 20.82 2%

- ท่าเทียบเรือสุราษฎร์พอร์ท เฟส 4 จ.สุราษฎร์ธานี

8. บริษัท พีระมิดคอนกรีต จำกัด 20.66 2%

- งานป้องกันตลิ่งคลองระบายน้ำ ชะอวด-แพรกเมือง

ต.หน้าสตน อ.หัวไทร จ.นครศรีธรรมราช

9. บริษัท พร้อมมิตร เอส เอ เอฟ ที จำกัด 20.00 2%

- ซ่อมตัวเรือใต้แนวน้ำ ทับละมุ จ.พังงา

10. บริษัท อีเอ็มซี จำกัด (มหาชน) 20.00 2%

- ป้องกันน้ำท่วมชุมชนเมืองรูสะมิแล จ.ปัตตานี

การส่งมอบผลิตภัณฑ์

การส่งมอบผลิตภัณฑ์ให้ตรงและทันต่อเวลาตามความต้องการของลูกค้า(Schedule)
เป็นปัจจัยที่สำคัญอีกข้อหนึ่งของกลยุทธ์ทางการตลาด
เพราะช่วยทำให้ลูกค้าสามารถควบคุมต้นทุนได้ซึ่งเป็นผลประโยชน์โดยตรงของลูกค้า
โดยเฉพาะอย่างยิ่งผู้รับเหมาก่อสร้างหรือผู้ประกอบการต่างๆ
ต้นทุนของเวลาเป็นสิ่งที่มีค่ามากที่สุดในการแข่งขันในสภาวะปัจจุบัน
แนวทางในการดำเนินงานหลักสำหรับกลยุทธ์การส่งมอบสินค้าให้เป็นที่พึงพอใจของลูกค้าจึงมีดังนี้

1.  บริษัทมีรถขนส่งเป็นของบริษัทเอง ประมาณ 52 คัน ที่พร้อมให้บริการในทุกโรงงานที่ตั้งอยู่

2.  บริษัทมีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด
    และเป็นเทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็ว
    และมีประสิทธิภาพกว่าปั้นจั่นโครง (Drop Hammers) หลายเท่า
    ทั้งในด้านความรวดเร็วในการติดตั้ง, การลดมลภาวะ ต่อชุมชน, ลดการสูญเสีย
    และมีความแม่นยำในการทำงานถูกต้องตามหลักวิศวกรรม

3.  บริษัทมีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ
    และทันต่อความต้องการของลูกค้า โดยเฉพาะอย่างยิ่งโครงการที่มีขนาดใหญ่
    และมีเวลาการทำงานจำกัด

การบริการ

1.  บริษัทมีนโยบายที่จะร่วมมือกับทีมงานของลูกค้าอย่างใกล้ชิด ในการคำนวณ การออกแบบ

  และการวางแผนการทำงาน เพื่อให้ได้ต้นทุนที่ต่ำที่สุด และสร้างผลกำไรให้กับลูกค้า
  โดยทีมงานวิศวกรของบริษัท

2.  บริษัท มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และ

  การเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
  ด้วยวิธีนี้จึงมีความจำเป็นอย่างยิ่งสำหรับหน่วยงานที่อยู่ในเมืองหรือบริเวณที่มีชุมชนอาศัยอยู่หนาแน่น

3.  บริษัทมีบริการทดสอบการรับน้ำหนัก ( Load Test ) ของเสาเข็มให้กับลูกค้า เพื่อเป็นการ

  ยืนยันให้เกิดความมั่นใจของฐานรากอาคารที่ก่อสร้าง

กลุ่มลูกค้าเป้าหมาย ( Target Market )

1.  รัฐบาล หรือ รัฐวิสาหกิจ เป็นตลาดหลักที่สำคัญของบริษัทฯ อันเนื่องมาจากการลงทุน
    ในสาธารณูปโภคขั้นพื้นฐานของรัฐบาล ได้แก่ กรมชลประทาน กระทรวงศึกษาธิการ
    กระทรวงคมนาคม การทางพิเศษแห่งประเทศไทย การไฟฟ้าส่วนภูมิภาค
    การไฟฟ้าฝ่ายผลิตแห่งประเทศไทย และการท่าอากาศยานแห่งประเทศไทย และหน่วยงานอื่นๆ
    ซึ่งมีงบประมาณการก่อสร้างต่อเนื่องทุกปี บริษัทฯ มีมูลค่าการขายในกลุ่มนี้ประมาณ 38%
    (รวมถึงงานที่ขายผ่านกลุ่มผู้รับเหมาหลักที่รับงานจากภาครัฐ)

2.  บริษัทยังมีการขายเสาเข็มคอนกรีตอัดแรงแก่หน่วยงานภาครัฐโดยผ่านกลุ่มผู้รับเหมาหลัก

  (Main Contractors) ที่ประมูลงานกับภาครัฐ เช่น บมจ.ซิ-โนไทย, บมจ.อิตาเลี่ยนไทย,

  บมจ.ช.การช่าง, บมจ.คริสเตียนี่ฯ, บจก.ประยูรวิศว์ เป็นต้น

  3. เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น

  ห้างสรรพสินค้า โรงพยาบาล โรงงานอุตสาหกรรม ธุรกิจอสังหาริมทรัพย์ โรงแรม เป็นต้น

4.  กลุ่มผู้รับเหมาก่อสร้าง ได้แก่ ผู้รับเหมาทั้งในภาครัฐและเอกชน
    ตั้งแต่ผู้รับเหมารายเล็กจนถึงผู้รับเหมาอันดับต้น ๆ ของประเทศ
    โดยมีทั้งบริษัทคนไทยและชาวต่างชาติ

นโยบายการตั้งราคา

เนื่องจากเป็นผลิตภัณฑ์ที่มีการแข่งขันสูง และการขายส่วนใหญ่มีลักษณะเป็นงานโครงการ
ซึ่งมีความต้องการความยืดหยุ่นสูงตามสภาวะตลาด บริษัทใช้นโยบายการตั้งราคาโดยมุ่งเน้นที่ต้นทุน
(Cost Base Pricing) เข้าไปผสมผสานในการตั้งราคาเป็นหลัก
โดยมุ่งเน้นความสำคัญที่จะสามารถตอบสนองต่อการแข่งขัน (Competitive Pricing)
ตามสภาวะตลาดที่มีการเปลี่ยนแปลงค่อนข้างรวดเร็ว นอกจากนี้
ผู้บริโภคยังมีความอ่อนไหวด้านราคาสูง
การปรับเปลี่ยนราคาจึงจำเป็นต้องดูผลกระทบในระยะยาวด้วย

การจัดจำหน่ายและช่องทางการจำหน่าย

บริษัทประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด
จัดจำหน่ายให้ลูกค้าโดยตรงมีการขายผ่านตัวแทนจำหน่ายบ้างเล็กน้อย
ลูกค้าของบริษัทเป็นลูกค้าภายในประเทศเป็นหลัก มีทั้งภาคเอกชน และรัฐวิสาหกิจ
สำหรับผลิตภัณฑ์เสาไฟฟ้า ลูกค้าหลักของบริษัทได้แก่ การไฟฟ้าส่วนภูมิภาค
ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่นๆ บริษัทได้ติดต่อขายให้แก่ลูกค้าโดยตรง
มีทั้งลูกค้ารายใหญ่และรายย่อย ผู้รับเหมาและเจ้าของโครงการ

แนวโน้มภาวะอุตสาหกรรมและสภาพการแข่งขัน

ธนาคารแห่งประเทศไทยคาดการณ์ว่าปี 2556 เศรษฐกิจจะขยายตัวในอัตราร้อยละ 4.9
ซึ่งเป็นการเติบโตในอัตราที่ชะลอตัวลงจากปีที่ผ่านมาที่เพิ่มขึ้นถึงร้อยละ 5.9 โดยการขยายตัวในปี
2556 นี้ เกิดจากการบริโภคภายในประเทศเป็นส่วนมาก
เพราะเศรษฐกิจโลกยังอยู่ในสภาวะชะลอตัวลง
การลงทุนภาครัฐจึงเป็นปัจจัยสำคัญในการกระตุ้นเศรษฐกิจสำหรับปีนี้โดยมีการลงทุนในโครงการบริหารจัดการน้ำมูลค่า
3.5 แสนล้านบาท แผนการลงทุนในสาธารณูปโภคขั้นพื้นฐานมูลค่า 2.2 ล้านล้านบาท
ในการขยายโครงข่ายรถไฟฟ้ามวลชน การขยายสนามบินท่าอากาศยานภูเก็ต เป็นต้น นอกจากนี้
ยังมีความต่อเนื่องในการลงทุนภาคเอกชนจากการขยายตัวของอุตสาหกรรมค้าปลีก
ธุรกิจอสังหาริมทรัพย์โดยปัจจุบันผู้ประกอบการธุรกิจอสังหาริมทรัพย์รายใหญ่ๆลงทุนสร้างคอนโดมิเนียมในต่างจังหวัดมากขึ้น
ดังนั้นในปี 2556 นี้
อุตสาหกรรมคอนกรีตอัดแรงจึงยังคงเติบโตต่อเนื่องและภาวะการแข่งขันจึงไม่รุนแรงมากนัก

(3) การจัดหาผลิตภัณฑ์หรือบริการ

ปัจจุบันบริษัทมี 6 โรงงาน กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

  โรงงานภูเก็ต 46/9 หมู่ 6 ถนนเทพกระษัตรี ตำบลรัษฎา อำเภอเมืองภูเก็ต

  จังหวัดภูเก็ต 83000

โทรศัพท์ : 0-7621-2120, 0-7621-6286, 0-7622-5161 แฟกซ์ : 0-7621-3679

E-mail : scp-pk@scp.co.th

โรงงานสุราษฎร์ธานี 25/3 ถนนราษฎร์บำรุง ตำบลนาสาร อำเภอบ้านนาสาร

  จังหวัดสุราษฎร์ธานี 84120

โทรศัพท์ : 0-7734-1995-6 แฟกซ์ : 0-7734-1614

E-mail : scp-sr@scp.co.th

โรงงานหาดใหญ่ 136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ 

  จังหวัดสงขลา 90110

  โทรศัพท์ : 0-7447-2044-7 แฟกซ์ : 0-7447-2048

  E-mail : scp-hy@scp.co.th

โรงงานนครปฐม 16/12 หมู่ 3 ตำบลหอมเกร็ด อำเภอสามพราน จังหวัดนครปฐม 73110
โทรศัพท์ : 0-3432-2435-7 แฟกซ์ : 0-3432-3579

  E-mail : scp-np@scp.co.th

โรงงานอุดรธานี 342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี 41000

โทรศัพท์ : 081-391-1765, 081-871-7192 แฟกซ์ : 081-871-6158

  E-mail : scp-ud@scp.co.th

โรงงานบ้านบึง 18 หมู่ 2 ถนนบ้านบึง-แกลง ตำบลหนองชาก อำเภอบ้านบึง

  จังหวัดชลบุรี 20170

โทรศัพท์ : 0-3829-7234, 089-699-7826, 082-219-4556 แฟกซ์ : 0-3829-7245

  E-mail : scp-bb@scp.co.th

  แผนที่ตั้งโรงงาน

[]

การผลิต

 การผลิต กำลังการผลิตและอัตราการใช้กำลังการผลิตปี 2555

  --------- --------------------- -------- --------- -------- -------- -------- -------- ---------
  ชนิด       รายการ                                   โรงงาน                              รวม

  ผลิตภัณฑ์                          ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม   

  เสาไฟฟ้า   กำลังการผลิต(ลบ.ม.)     4,500    5,000     3,000    12,000   6,000    -        30,500

            ปริมาณการผลิต(ลบ.ม.)    2,861    3,134     2,684    6,293    2,301    -        17,273

            อัตราการใช้กำลังผลิต(%)   64       63        89       52       38       -        57

  เสาเข็ม    กำลังการผลิต(ลบ.ม.)     35,000   46,500    35,000   25,000   65,000   -        206,500

            ปริมาณการผลิต(ลบ.ม.)    26,330   42,357    33,423   19,303   55,675   -        177,088

            อัตราการใช้กำลังผลิต(%)   75       91        95       77       86       -        86

  แผ่นพื้น     กำลังการผลิต(ลบ.ม.)     7,500    5,000     5,000    4,500    -        -        22,000

            ปริมาณการผลิต(ลบ.ม.)    3,627    2,219     2,905    1,563    -        -        10,314

            อัตราการใช้กำลังผลิต(%)   48       44        58       35       -        -        47

  เสากลม    กำลังการผลิต(ลบ.ม.)     -        -         -        -        -        48,000   48,000

            ปริมาณการผลิต(ลบ.ม.)    -        -         -        -        -        33,096   33,096

            อัตราการใช้กำลังผลิต(%)   -        -         -        -        -        69       69

  คอนสปัน    กำลังการผลิต(ลบ.ม.)     1,500    -         -        1,100    1,500    -        4,100

            ปริมาณการผลิต(ลบ.ม.)    2        -         -        263      -        -        265

            อัตราการใช้กำลังผลิต(%)   0.13     -         -        24       -        -        6

  อื่นๆ       กำลังการผลิต(ลบ.ม.)     -        1,500     1,200    1,000    4,000    -        7,700
  (กฟภ.)                                                                                 

            ปริมาณการผลิต(ลบ.ม.)    -        377       137      165      42       -        722

            อัตราการใช้กำลังผลิต(%)   -        25        11       17       1        -        9

  อื่นๆ       กำลังการผลิต(ลบ.ม.)     2,000    9,000     2,500    3,000    8,000    -        24,500

            ปริมาณการผลิต(ลบ.ม.)    1,321    7,929     839      25       -        -        10,114

            อัตราการใช้กำลังผลิต(%)   66       88        33       0.83     -        -        41

  ท่อ คสล.   กำลังการผลิต(ลบ.ม.)     5,400    5,400     3,000    -        -        -        13,800

            ปริมาณการผลิต(ลบ.ม.)    351      3,104     470      -        -        -        3,925

            อัตราการใช้กำลังผลิต(%)   7        57        16       -        -        -        28

  รวม       กำลังการผลิต(ลบ.ม.)     55,900   72,400    49,700   46,600   84,500   48,000   357,100

            ปริมาณการผลิต(ลบ.ม.)    34,492   59,120    40,458   27,612   58,018   33,096   252,797

            อัตราการใช้กำลังผลิต(%)   62       82        81       59       69       69       71
  --------- --------------------- -------- --------- -------- -------- -------- -------- ---------

นโยบายการผลิตปี 2556 หน่วย : ลบ.ม.

  --------------- -------- --------- -------- -------- -------- -------- ----------
  ชนิดผลิตภัณฑ์       โรงงาน                                                 รวม

                  ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม   

  เสาไฟฟ้า         2,340    3,460     2,880    5,700    3,240    -        17,620

  เสาเข็ม          30,000   38,400    34,000   21,150   50,760   -        174,310

  แผ่นพื้น           4,500    2,400     3,600    2,000    -        -        12,500

  เสากลม          -        -         -        -        -        38,400   38,400

  คอนสปัน          -        -         -        250      -        -        250

  อื่นๆ (กฟภ.)      -        -         -        -        -        -        -

  อื่นๆ             600      7,200     1,200    300      -        -        9,300

  คอนกรีตผสมเสร็จ   -        -         -        -        -        -        -

  ท่อ คสล.         480      3,500     800      -        -        -        4,780

  รวม             37,920   54,960    42,480   29,400   54,000   38,400   257,160
  --------------- -------- --------- -------- -------- -------- -------- ----------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับขึ้นค่อนข้างมากในปัจจุบัน

การสั่งซื้อวัตถุดิบ บริษัทจะสั่งซื้อจากผู้จำหน่าย ดังนี้

1. ปูน บริษัท ซิเมนต์ไทยการตลาด จำกัด

  บริษัท ชลประทานซีเมนต์ จำกัด (มหาชน)

  2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

บริษัท บางกอกสตีลไวร์ จำกัด

  บริษัท สยามไวร์อินดัสทรี จำกัด

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

5. ลวดแหวน บริษัท บางกอกสตีลไวร์ จำกัด

หจก.ลวดสยามอุตสาหกรรม

บริษัท เพิ่มพูนทรัพย์ จำกัด

บริษัท กรุงเทพสลักภัณฑ์ จำกัด

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
ที่ใช้ในการผลิตเสาไฟฟ้า คอร. และคอน คอร. เท่านั้น

วัตถุดิบสำคัญที่บริษัทต้องซื้อจากผู้ขายเกินร้อยละ 30 ของมูลค่าการซื้อวัตถุดิบทั้งหมดต่อเนื่อง 3 ปี
ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน)

เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

-   ปูนซิเมนต์ ซื้อจาก บริษัท ซิเมนต์ไทยการตลาด จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

วัตถุดิบที่ใช้ในการผลิตจะสั่งซื้อจากผู้ขายภายในประเทศ

การจัดหาวัตถุดิบเพื่อจำหน่าย ไม่มี

สภาพปัญหาเกี่ยวกับวัตถุดิบ ไม่มี

ขั้นตอนและเทคโนโลยีการผลิต

[]

[]

[]

- ความเป็นไปได้ที่จะถูกทดแทนด้วยเทคโนโลยีใหม่

ปัจจุบันยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่ อย่างไรก็ตาม
บริษัทได้ทำการพัฒนาปรับปรุงทั้งเทคโนโลยีและเครื่องจักรอยู่สม่ำเสมอเพื่อลดการใช้แรงงาน,
ต้นทุน และเพิ่มคุณภาพและประสิทธิภาพในการผลิตให้สามารถแข่งขันกับผู้ค้ารายอื่นได้

- ความเพียงพอของเครื่องจักรและบุคลากรในการผลิต

เครื่องจักรและบุคลากรยังมีพอเพียง แม้ผลผลิตจะเพิ่มขึ้นมากกว่าเดิม แต่ก็ยังไม่เต็มกำลังการผลิต

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน และบริษัทฯไม่เคยมีข้อพิพาทเกี่ยวกับเรื่องสิ่งแวดล้อม

(4) งานที่ยังไม่ส่งมอบ

โครงการขนาดใหญ่ซึ่งทางบริษัทได้ตกลงทำสัญญาไปแล้วในปี 2555
แต่ยังส่งมอบงานไม่ครบตามสัญญา และมาดำเนินการต่อในปี 2556 ได้แก่

1. บมจ.ซิโน-ไทย เอ็นจิเนียริ่ง แอนด์ - พัฒนาท่าอากาศยานภูเก็ต จ.ภูเก็ต

คอนสตรัคชั่น จำกัด

2. บจก. ประยูรวิศว์ - สะพานข้ามเกาะลันตา จ.กระบี่

3. บจก. พี.เอ.ที.เทรดดิ้ง แอนด์ คอนสตรัคชั่น - ท่าเทียบเรือ N.P.มารีน อ.เมือง
จ.สุราษฎร์ฯ

4. บจก. เอ.เอส.แอสโซซิเอท เอนยิเนียริ่ง - สะพานข้ามแม่น้ำตาปี จ.สุราษฎร์ฯ

5. บจก. พร้อมมิตร เอส เอ เอฟ ที - ท่าเทียบเรือบ้านนาเกลือ ต.นาเกลือ จ.ตรัง

6. บจก. ซีวิล เอนยิเนียริ่ง - ทางหลวงตรัง – กระบี่

7. หสม. เบญจพร แลนด์แอนด์เฮ้าส์ - บ้านจัดสรร เบญจพร-ลพบุรีราเมศวร์

อ.บางกล่ำ จ.สงขลา

8. หจก. ปิยะโยธาก่อสร้าง - เขื่อนป้องกันตลิ่งริมคลองอู่ตะเภา

บ้านคดยาง อ.บางกล่ำ จ.สงขลา และ

บ้านบางแฟบ อ.หาดใหญ่ จ.สงขลา

9. หจก.เสกสรร แอนด์ แสนชัย เอ็นจิเนียริ่ง - ขยายโรงงาน บจก.สุราษฎร์ธานี เบเวอเรซ

อ.พุนพิน จ.สุราษฎร์ธานี

10. บจก.รอยัล นูทรีเม้นท์พาร์ค - Royal Park Nutriment & Bangkok Plaza

11. บจก.เอสซี คอร์ปอเรชั่น - คลังเก็บและจ่ายก๊าซบางปะกง

12. บจก.โลหะกิจรุ่งเจริญทรัพย์ - โรงงานเฟส 4 จ.สมุทรสาคร

13. บมจ.พีเออี (ประเทศไทย) - Elements Condominium (New Phase)

ถ.ศรีนครินทร์

14. กิจการร่วมค้า พีเออาร์ - MRT PURPLE LINE (Contract3)

Park and Ride

15. บจก.สยามคอมเมอร์เชียล ซีพอร์ท - ท่าเทียบเรือ อ่าวอุดม ศรีราชา จ.ชลบุรี

16. บจก.เคอรี่ ฟลาวมิลล์ - New Warehouse & Silo จ.สมุทรปราการ

17. บจก.อี. แอนด์ วี. - โรงงาน E&V เพชรเกษม 81

18. บจก.วรรณรัช พัฒนา - Toyota Car Park อ่อนนุช กรุงเทพฯ

19. กิจการร่วมค้า เอส ซี (SC Joint Venture) - ต่อเชื่อม ถ.จรัลสนิทวงศ์ –
ถ.กาญจนาภิเษก

สะพานบางน้อย

20. บมจ.เซียร์ พร็อพเพอร์ตี้ - ห้างสรรพสินค้าเซียร์ วิภาวดี กทม.

21. หจก.ไทยเจริญศรีสะเกษ - เขื่อนป้องกันตลิ่งแม่น้ำโขง บ้านไชยบุรี

ม.3 (ตอน2) ต.ไชยบุรี อ.ท่าอุเทน จ.นครพนม

สิทธิหรือข้อจำกัดในการประกอบธุรกิจ

-ไม่มี -